पंचायत के इस मामले में दखल देने के बाद लड़की के ससुर ने उसे उसके परिजनों को सौंप दिया। 7 नवंबर को गांव के पंचायत के दो सदस्यों की मौजूदगी में लड़की को इस वादे पर वापस उसके पिता के घर भेजा गया कि वे पूरे रीति-रिवाज के साथ घर से उसकी रुखसती करेंगे। इसके बाद पंचायत के तीन सदस्य पीड़िता को अपने घर ले गए जहां पर उन्होंने कई दिनों तक उसके साथ जघन्य अपराध को अंजाम दिया। इतना ही नहीं आरोपी पीड़िता को धमकी देते थे कि अगर वह चिल्लाएगी या भागने की कोशिश करेगी तो वे उसे जान से मार देंगे।